TUF เริ่มวิ่ง โบรกฯคาด Q1/58 กำไรพุ่งแตะ 61% Bumble Bee ดันยอดบรรลุเป้า
TUF ณ เวลา 10.47 น.อยู่ที่ 20.80 บาท บวก 0.30 หรือ 1.46% มูลค่าการซื้อขาย 60.14 ล้านบาท โดยเปิดตลาดที่ 20.60 บาท ระหว่างวันราคามีการปรับตัวขึ้นแตะระดับสูงสุดที่ 20.90 บาทและย่อตัวแตะระดับต่ำสุดที่ 20.40 บาท ขณะที่ดัชนีหุ้นไทยโดยรวมบวก 0.09%
9 เม.ย. 2558

ผู้สื่อข่าวรายงานว่า ราคาหุ้นบริษัท ไทยยูเนี่ยน โฟรเซ่น โปรดักส์ จำกัด (มหาชน) หรือ TUF ณ เวลา 10.47 น.อยู่ที่ 20.80 บาท บวก 0.30 หรือ 1.46% มูลค่าการซื้อขาย 60.14 ล้านบาท โดยเปิดตลาดที่ 20.60 บาท ระหว่างวันราคามีการปรับตัวขึ้นแตะระดับสูงสุดที่ 20.90 บาทและย่อตัวแตะระดับต่ำสุดที่ 20.40 บาท ขณะที่ดัชนีหุ้นไทยโดยรวมบวก 0.09%

บล.เอเซีย พลัส กรุ๊ป โฮลดิ้งส์ ระบุในบทวิเคราะห์ (9 เม.ย.) ว่า แนะนำ “ซื้อ” TUF ราคาเป้าหมาย 26.00 บาท/หุ้น คาดการณ์กำไรสุทธิงวดไตรมาส 1/58 ของ TUF เท่ากับ 1.1 พันล้านบาท เติบโตถึง 61.5% จากไตรมาสก่อน และ 18.7% จากช่วงเดียวกันของปีก่อน
โดยคาดแนวโน้มยอดขายรวมงวดไตรมาส 1/58 เท่ากับ 3.3 หมื่นล้านบาท เติบโต 2.1% จากไตรมาสก่อน และ 19.7% จากช่วงเดียวกันของปีก่อน มีปัจจัยสนับสนุนจากการรวมงบการเงินบริษัทย่อย MerAlliance และ King Oscar ที่ได้เข้าไปลงทุนทั้ง 100% เข้ามาเต็มงวด (งวด 4Q57 รับรู้เพียง 2 เดือน)
โดยภาพรวมกำไรสุทธิที่จัดทำงบการเงินรวมเข้ามาในงวดไตรมาส 1/58 ประเมินไว้ราว 90 ล้านบาท นอกจากนี้ ยังได้รับผลบวกจากราคาวัตถุดิบทูน่าที่อยู่ในระดับต่ำเฉลี่ยในงวด 4/57 ที่ผ่านมาที่ราว 1.2 พันเหรียญสหรัฐฯ/ตัน ลดลงถึง 23.9% จากงวดไตรมาส 3/57 ซึ่งจะส่งผลบวกเต็มที่ในงวดไตรมาส 1/58 ต่อประสิทธิภาพการทำกำไรของธุรกิจทูน่าในกลุ่มแบรนด์ของ TUF
เนื่องจากสามารรถรักษาราคาขายเฉลี่ยได้เกือบเท่าเดิม หนุนแนวโน้ม gross margin งวดไตรมาส 1/58 ปรับสูงขึ้นสู่ระดับ 15.0% ทั้งนี้ คาดว่าแนวโน้มค่าใช้จ่าย SG&amp;A/Sales จะปรับตัวลดลงเล็กน้อยสู่ระดับ 10.0% จาก 10.3% ในงวดก่อนหน้าเนื่องจากค่าใช้จ่ายบางส่วนเป็นค่าใช้จ่ายคงที่ไม่ได้ปรับเพิ่มขึ้นตามยอดขาย
อีกทั้ง ราคาหุ้น TUF ยังถูกมากเมื่อมองภาพรวมธุรกิจไปถึงปี 2559 ภายหลังรวมผลการดำเนินงานของ Bumble Bee เข้ามาเต็มที่ ดันยอดขายบรรลุเป้า 5 พันล้านเหรียญฯ ฐานกำไรสุทธิใกล้แตะหมื่นล้านบาท PER ลดเหลือ 11 เท่า ปันผลเกิน 4%p.a.
 